Jon Balke
Store norske leksikon,Kunst og estetikk,Musikk,Jazz,Norske jazzutøvere og -ensembler, 1920 – 1980
Jon Balke er en norsk jazzmusiker, pianist, komponist og arrangør. Han har siden 1970-tallet vært en sentral musiker i norsk jazzliv og har spesielt gjort seg bemerket for krysningen av jazz og verdensmusikk (heriblant vest-afrikansk folkemusikk).
Musikalsk virke Som komponist har han fordypet seg i kombinasjonen av jazz og verdensmusikk, ofte med kombinasjon av akustiske og elektriske instrumenter. Med ensemblet Batagraf, som han etablerte tidlig på 2000-tallet, har Balke blant annet brukt elementer fra vest-afrikansk wolof-perkusjon, skrevet for vokalensemblet Trondheim Voices, og gjort samarbeider med forfattere og komikere. Dessuten har Balke komponert musikk for strykekvartett og diverse instrumentkombinasjoner.Sammen med sin bror Erik Balke skrev han i 1984 bestillingsverket Palmevinsdrankeren til Kongsberg Jazzfestival. Til Åpent Øre-festivalen skrev han verkene Ø i 1988 og Rotor i 1994, og i 1992 bestillingsverket Cenone til Vossajazz. Fra 1990 har han arbeidet med trioen Jøkleba (med Per Jørgensen og Audun Kleive) hvor han i hovedsak har jobbet med elektrisk piano og kombinasjonen av akustisk og elektrisk jazz.Balke var også såkalt OL-musiker i årene 1993 til 1994. Hans verk Magnetic North for stort ensemble ble fremført i blant annet USA og Japan, og med Magnetic North Orchestra har han blant annet utgitt albumene Further (1994), Solarized (1999) og Kyanos (2002). Soloalbumet Book of Velocities kom i 2007. Karriere Balke er født på Hamar og oppvokst i Oslo, og han startet karrieren i jazzrockgruppa Unis. Balke markerte seg mot slutten av 1970-årene som leder av sin egen kvartett og i samspill med blant andre Jon Eberson, Espen Rud, Radka Toneff og Arild Andersen. I samme periode begynte eksperimentene med jazz og verdensmusikk, og han var i den forbindelse aktiv i bandene E'Olen og Surdu. I årene 1983 til 1987 var han med i den internasjonalt kjente gruppen Masqualero, som vant fire Spellemannpriser og turnerte USA, Storbritannia, Mellom-Europa og Skandinavia med Balke som medlem.Som musiker har han bidratt til en lang rekke utgivelser og prosjekter, blant andre Oslo 13, Jazzpønkensemblet, Sidsel Endresen, Mathias Eick, Maj Britt Andersen og Susanne Sundfør. I 2012 var Balke «Artist in residence» ved Moldejazz. Utmerkelser Balke ble tildelt Buddy-prisen i 1984, valgt til årets norske jazzmusiker i 1993 og fikk Oslo Bys kulturstipend i 2003. For suiten Solarized mottok han TONOs Edvard-prisen i 2000, og i 2008 mottok han Gammlengprisen. Utvalgte utgivelser  Nonsentration, med Oslo 13 (1992)  Saturation (1998)  Rotor, med Cikada (1998)  Book of Velocities (2007)  Discourses (2020) Jøkleba! (1993)  Jøkleba! / Nu Jøk? (2011) Statements (2005)  Say And Play (2011)  Delights Of Decay (2018) Clouds In My Head, Arild Andersen (1975)  It Don't Come Easy, Radka Toneff (1979)  The Door, Mathias Eick (2008)  Midwest, Mathias Eick (2015)  Music For People In Trouble, Susanne Sundfør (2017) Les mer i Store norske leksikon jazz i Norge jazz